CELEX: 62016FN0037
Language: el
Date: 2016-07-29 00:00:00
Title: Υπόθεση F-37/16: Προσφυγή-αγωγή της 29ης Ιουλίου 2016 — ZZ κατά ΕΤΕπ

12.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 335/54
            
         Προσφυγή-αγωγή της 29ης Ιουλίου 2016 — ZZ κατά ΕΤΕπ
   (Υπόθεση F-37/16)
   (2016/C 335/71)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωπος: B. Maréchal, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων (ΕΤΕπ)
   
      Αντικείμενο και περιγραφή της διαφοράς
   
   Ακύρωση της αποφάσεως, εκδοθείσας στο πλαίσιο διαδικασίας έρευνας σχετικής με την «Αξιοπρέπεια στον χώρο εργασίας» κινηθείσας κατόπιν καταγγελίας περί σεξουαλικής παρενοχλήσεως, με την οποία απορρίφθηκε η καταγγελία της προσφεύγουσας-ενάγουσας, καθώς και ικανοποίηση της ηθικής βλάβης της προσφεύγουσας-ενάγουσας και αποζημίωση αυτής για τις ιατρικές δαπάνες στις οποίες υπεβλήθη.
   
      Αιτήματα
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 16ης Οκτωβρίου 2015, η οποία εκδόθηκε στο πλαίσιο διαδικασίας έρευνας, διεξαχθείσας από την επιτροπή έρευνας, σχετικής με την «Αξιοπρέπεια στον χώρο εργασίας» που η προσφεύγουσα-ενάγουσα κίνησε στις 20 Μαΐου 2015 κατά του προϊσταμένου της, απόφαση με την απορρίφθηκε η καταγγελία της προσφεύγουσας-ενάγουσας και η οποία περιέχει ανάρμοστες συστάσεις· να ακυρώσει την έκθεση της επιτροπής έρευνας της 14ης Σεπτεμβρίου 2015, η συνετάχθη μετά το πέρας της ως άνω έρευνας, και να διατάξει απαλοιφή από την εν λόγω έκθεση αποσπασμάτων τα οποία θίγουν την προσφεύγουσα-ενάγουσα·
            
         
               —
            
            
               να επιδικάσει αποζημίωση για τις ιατρικές δαπάνες στις οποίες η προσφεύγουσα-ενάγουσα υπεβλήθη εξαιτίας της βλάβης που υπέστη και, συγκεκριμένα: i) ποσό ύψους 977 EUR (συμπεριλαμβανομένου ΦΠΑ) για τις μέχρι τούδε πραγματοποιηθείσες δαπάνες και (ii) προσωρινό ποσό 5 850 EUR για μελλοντικές ιατρικές δαπάνες·
            
         
               —
            
            
               να επιδικάσει αποζημίωση για την ικανοποίηση της ηθικής βλάβης της προσφεύγουσας-ενάγουσας, η οποία αποτιμάται σε 20 000 EUR·
            
         
               —
            
            
               να καταδικάσει την καθής-εναγομένη στα δικαστικά έξοδα.